Kamu bisa jelasin ke aku soal Ranma ½ dalam bahasa melayu?

ialah sebuah siri manga dan anime karya Rumiko Takahashi, yang menceritakan seorang lelaki berusia 16 tahun bernama Ranma Saotome yang berlatih seni mempertahankan diri sejak kecil. Akibat terlibat dalam satu kemalangan ketika dalam perjalanan sambil berlatih, dia disumpah menjadi seorang gadis apabila terkena air sejuk, tetapi dia boleh berubah kembali manjadi lelaki apabila mengena air panas.

Di Jepun, manga ini disirikan dalam Shōnen Sunday terbitan Shogakukan dari tahun 1987–1996. Takahashi pernah berkata dalam beberapa temubual bahawa beliau hendak mereka satu cerita yang bakal laris di kalangan kanak-kanak. Pembaca utama Ranma ialah kanak-kanak lelaki dari usia sekolah rendah hingga sekolah menengah rendah.

Ranma ½ amat popular di kalangan peminat anime Barat pada 1990-an dan mempopularkan kebanyakan jenaka visual anime ini. Lambang plot 'Jusenkyo' ("mata air sumpahan") pernah juga ditampilkan dalam permainan peranan yang diubahsuai bertemakan anime sebagai lambang plot tukar jantina segera. Sifat logistik anatomi bagi keadaan disumpah sengaja dilitup oleh Takahashi bagi mengelakkan kerumitan atau pengurangan kesan jenakanya.

Pada bulan November 2006, New York Comic Con mengumumkan bahawa Anugerah Anime Amerika bakal diadakan buat julung kalinya. Peminat anime berpeluang untuk mengundi kegemaran mereka melalui Internet sepanjang bulan Januari 2007. Hanya lima calon yang meraih undian terbanyak diumumkan pada 5 Februari untuk setiap kategori. Antara 12 kategori ini, Ranma ½ dimasukkan dalam kategori "Anime Komedi Terbaik", manakala siri OVA Ranma ½ dimasukkan dalam kategori "Siri Pendek Terbaik".